**RAASIKU PÕHIKOOLI HOOLEKOGU KOOSOLEKU PROTOKOLL 15.06.2020 nr.5**

Raasiku koolimajas, algus kell 18:00, lõpp kell 19:30

Juhatas direktor Reelika Turi

Protokollis Jaan Nuga

Osalesid: Nadezhda Adler, Juta Asuja, Laur Leetjõe, Marian Leomar, Markko Lepikult, Jaan Nuga, Heelika Sepp-Anneljas, Olev Sinijärv, Reelika Turi, Veiko Tuul, Janne Urbas, Kristi Vader, Liina Veerbaum.

Puudusid: Kristiina Välba, Lauri Betlem, Triin Hallik

Päevakord:

1. Raasiku kooli kodukord
2. Õppekava
3. Uued inimesed
4. Klasside piirmäärad
5. Õpilaspilet
6. Koolivorm
7. Pikapäevarühm
8. Koduleht
9. Lõpuaktused
10. Raamatukogu lugemisisu
11. Arengukava
12. Raasiku kooli kodukord

Kodukorra saab vastu võtta uus ühine hoolekogu, mis valitakse sügisel. Teile on kodukorra mustand saadetud ja sellesse on tehtud mitmeid muudatusi, mille saame praegu üle vaadata.

Kodukord võiks olla majapõhine, lasteaiale ja koolile eraldi.

Koolis: Edaspidi saab koolis olema ühe 50min söögivahetunni asemel kaks 25min vahetundi. Liigutamiste tulemusel lõppeb koolipäev veerand tundi varem (viimane on topelttund).

9-12 on nutivaba aeg. Paraku ei ole me võimelised seda kontrollima. Sellest, õuevahetunnist ja poes käimisest räägime õpilastega ümarlaual õppeaasta alguses.

Lasteaia maja kodukord suuri muudatusi ei saanud.

1. Õppekava

1. ja 2. klass saavad nädalas ühe tunni suulist inglise keelt. Järgmisel aastal saab 2. klass kaks tundi nädalas. See tuleneb uuringutest, mis soovitavad nooremalt usinamalt keeli õppida.

3. ja 4. klassis hakkab inglise keel olema rühmades, kuna need on suured klassid.

3. klassil tuleb majandusõpetus.

Need lisandumised tulevad elamusõppe või kombe- ja karjääriõpetuse arvelt.

3. klass hakkab ujumas käima Kosel, kuna mujal poel ruumi. Ehk saame lõpetada ka eelmisel aastal pooleli jäänud õppe. See on küll väga suur koormus õppevahendite eelarvele ja keeruline korraldada, kuid nõutav. Kui mõni lapsevanemaist on kaasas, siis saame jagada rühmadesse vastavalt oskustele.

8. klassil tuleb ettevõtlusõpe ja minifirmade tegemine, mida saab esitada loovtööna.

5. klassil jätkub suuline vene keel, nagu oli.

4. klassil on elamusõppe asemel eneseväljenduskursus.

Fookus on keeleõppel, majandusel ja digipädevustel.

Klassijuhataja tunni tahaksime kehtestada lisatunnina, kuna tundide arv on tegelikult täis. Tahaksime liituda KIVA (kiusamisvaba kool) programmiga, mis eeldab klassijuhataja tunde (ja soovitatavalt koolivormi).

OTSUSTATI

* 1. Lubada lisada klassijuhataja tund normtundidele.
1. Uued inimesed

Inglise keele õpetajaid on kaks: Angela Saks noorematele ja Gao Heng Wu vanematele.

1. klassi õpetajaks Ave Hermes.

Haldusjuhi ja sekretäri konkursid käivad. Lasteaias on kõik õpetajad kvalifikatsiooniga, koolis on mõnel puudu, kuid nõutud õppetunnid on täis.

1. Klasside piirmäärad

1. klassi on kirjas 22 last, kellest 3 väljastpoolt valda (ruumi veel kahele); 2. 17; 3. 28; 4. 27, üks tahab, aga pole vallast; 5. 26; 6. 17; 7. 29; 8. 29; 9. 24, lisaks 3 koduõppel; kokku 223 õpilast.

Keeled on suurtes klassides lahus, võiks olla ka matemaatika – see tuleks eelarves välja. Kui teha riikliku seaduse järgi 24 õpilast laeks, siis on kolme õpetaja palk puudu. 7. ja 8. klass on paberil koos, kuid tunnid toimuvad rühmades.

OTSUSTATI:

* 1. Kehtestada õpilaste piirarvuks 28 tingimusel, et üle 24 õpilasega klassis on vähemalt keeled ja matemaatika lahus.
1. Õpilaspilet

Tulevad plastikust õpilaspiletid „minu kool“ lehelt. Need väljastatakse kolmeks aastaks ja igal aastal lisatakse kleeps. Sellele saab laadida ühistranspordi pileti või arvestada kooli liinide ja söökla kasutamist. See läheb koolile maksma 1 eur aastas. Soovija saab tellida ka ISIC kaardi. Vanemal tuleb ise üles laadida pilt ja täita taotlus.

1. Koolivorm

KIVA-st ajendatud mõte. Vormi tellimine võtab aega vähemalt pool aastat. Eesmärk oleks saada 2021. septembriks kõik õpilased vormi. Kanda tuleks ühte koolivormi elementi. Oleme otsinud välja Vormivabrik.ee, kust saab tellida.

Lapsevanem läheb sinna lehele ja saab seal näha oma kooli vormi ning tellida omale meeldivad elemendid. Maksta saab järelmaksuga. Arutlusel on ka suuremate perede toetamine koolivormi ostmisel.

1. Pikapäevarühm

Pikapäevarühm ei oleks enam viimase bussini, vaid 12:00 kuni 14:30. See oleks õppimise koht ja seda hakkaksid lisatasu eest juhendama lasteaiaõpetajad. Ajaviitjad võiksid minna noortekasse.

1. Koduleht

Augusti lõpuks kolime lasteaia kooli kodulehele. Kuna praegune formaat on sellisena makstud, siis saame muuta vaid olemasolevate alajaotuste sisu, jaotuste lisamine on piiratud. Spordihoone ei ole kooli osa – selle arvelt saamegi ruumi juurde.

Muidu hakkavad kool ja lasteaed toimima ikkagi oma lipu ja lauluga ning tähistavad eraldi asutamise tähtpäevi.

1. Lõpuaktused

Olid klassidele eraldi. Oli väga tore anda igale lapsele tunnistuse. Tunnistused võiksid olla küll väheke rõõmsama kujundusega - kunstiõpetuse tunnis lahendamiseks.

1. Raamatukogu lugemisisu

Marian Leomar: See oli väga tore ettevõtmine ja võiks jätkuda.

1. Arengukava

Periood on läbi ja tuleb teha uus, ühine arengukava. Selleks võiks kokku saada juba augustis. Oleme kirjutanud rahataotluse, et õpetajad saaksid minna Toosikannu puhkekülla seda koostama. 21. ja 22. august oleks koolitus ja selle tõttu oleks reedel, 21.augustil lasteaias üksnes valverühmad, ilma õpetajateta.

Selle järel võiks kokku saada lapsevanemad ja õpetajad, et ühiselt asja edasi arendada.

OTSUSTATI:

11.1 Korraldada õpetajate ja lapsevanemate ühine arutelu arengukava koostamiseks kolmapäeval, 26. augustil.

Reelika Turi Jaan Nuga

juhataja protokollija